विंध्याचल

विंध्याचल भारत के उत्तर प्रदेश राज्य के मिर्जापुर जिला में एक ठो कसबा बाटे। जिला के मुख्यालय मिर्जापुर के साथे मिल के ई एकट्ठा मिर्जापुर-आ-बिंध्याचल नाँव से एकही शहरी इलाका के रूप में देखल जालें। पहिले ई दू गो अलग-अलग कस्बा रहलें जे शहरी बिस्तार के चलते आपस में जुड़ गइल बाड़ें आ एक ठो अर्बन एग्लोमरेशन के रूप में चिन्हित कइल जालें। दुनों के सामूहिक जनसंख्या, 2011 के जनगणना में 2,34,871 रहल।

जहाँ मिर्जापुर के पहिचान जिला मुख्यालय आ अन्य कारण से बा, ओहीजे बिंध्याचल के परसिद्धि इहाँ मौजूद हिंदू देवी बिन्ध्यवासिनी के मंदिर खातिर आ देवी दुर्गा के पूजा करे वाला लोग खाती तीरथ के रूप में बाटे।

बिंध्याचल कस्बा गंगा नदी के तीरे बा आ ई मुगलसराय-इलाहाबाद रेलवे लाइन पर मिर्जापुर के पच्छिम ओर रेलवे टीशन भी हवे। साल में दू बेर नवरातर के समय इहाँ खूब भीड़ रहे ला।

इहो देखल जाय
 उत्तर प्रदेश के शहर सभ के लिस्ट

संदर्भ

श्रेणी:उत्तर प्रदेश के शहर आ कस्बा